|

52011PC0467

Proposta għal REGOLAMENT TAL-KUNSILL li jġib fi tmiem ir-reviżjoni tal-iskadenza u r-reviżjoni parzjali interim tal-miżuri kontra d-dumping applikabbli għall-importazzjonijiet ta' ċerti prodotti tal-ħadid fondut li joriġinaw fir-Repubblika Popolari taċ-Ċina  /* KUMM/2011/0467 finali - 2011/0205 (NLE) */

	MEMORANDUM TA' SPJEGAZZJONI1. KUNTEST TAL-PROPOSTA-  Raġunijiet għall-proposta u l-għanijiet tagħhaDin il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea ("ir-Regolament bażiku") fil-proċediment li jikkonċerna l-importazzjonijiet ta’ ċerti prodotti tal-ħadid fondut li joriġinaw mir-Repubblika Popolari taċ-Ċina.-  Kuntest ġeneraliDin il-proposta qed issir fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li saret skont ir-rekwiżiti sostantivi u proċedurali stabbiliti fir-Regolament bażiku.-  Dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 1212/2005 tal-25 ta’ Lulju 2005 li jimponi dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw mir-Repubblika Popolari taċ-Ċina kif emendat l-aħħar mir-Regolament tal-Kunsill (KE) Nru 500/2009.-  Il-konsistenza ma' politiki u għanijiet oħra tal-UnjoniMhux applikabbli.2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT-  Konsultazzjoni mal-partijiet interessatiIl-partijiet interessati kkonċernati mill-proċedura kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku.-  Il-ġbir u l-użu ta’ kompetenzaMa kien hemm l-ebda ħtieġa għal parir espert estern.-  Valutazzjoni tal-impattDin il-proposta hija r-riżultat tal-implimentazzjoni tar-Regolament bażiku.Ir-Regolament bażiku ma fihx dispożizzjonijiet għal valutazzjoni ġenerali tal-impatt iżda fih lista eżawrjenti ta’ kundizzjonijiet li jeħtieġ li jiġu vvalutati.3. ELEMENTI LEGALI TAL-PROPOSTA-  Taqsira tal-azzjoni propostaFis-27 ta' Lulju 2010, il-Kummissjoni tat bidu għal reviżjoni tal-iskadenza tal-miżuri kontra d-dumping fis-seħħ fuq l-importazzjonijiet ta’ ċerti prodotti tal-ħadid fondut li joriġinaw mir-Repubblika Popolari taċ-Ċina. It-talba tressqet minn Eurofonte, li aġixxiet f'isem sebgħa mill-membri tagħha, u minn Fundiciones de Odena ("l-applikanti") f'isem produtturi li jirrappreżentaw proporzjon kbir, f'dan il-każ aktar minn 25 % tal-produzzjoni tal-Unjoni ta' ċerti prodotti tal-ħadid fondut. L-iskop ta' din l-investigazzjoni kien li jiġi eżaminat jekk l-iskadenza tal-miżuri x’aktarx tirriżulta fl-issoktar jew ir-rikorrenza tad-dumping u r-rikorrenza tal-ħsara lill-industrija tal-Unjoni.Fl-1 ta’ Diċembru 2010, il-Kummissjoni ħabbret ukoll il-bidu ta’ reviżjoni interim parzjali tal-miżuri fis-seħħ. It-talba tressqet minn Shandong Lulong Group Co. Ltd, produttur esportatur mir-Repubblika Popolari taċ-Ċina. L-ambitu tar-reviżjoni kien limitat għall-eżaminar tad-dumping sa fejn għandha x'taqsam Shandong Lulong Group Co. Ltd.Matul l-investigazzjoni tar-reviżjoni tal-iskadenza, l-applikanti rtiraw formalment it-talba tagħhom għal reviżjoni tal-iskadenza.Wara dan l-irtirar, il-Kummissjoni ma identifikatx argumenti li jissuġġerixxu li l-interessi tal-Unjoni jistgħu jiġġustifikaw l-issuktar tal-investigazzjonijiet tar-reviżjoni tal-iskadenza u r-reviżjoni interim parzjali u għalhekk tissuġġerixxi li l-investigazzjonijiet jiġu mwaqqfa u li l-miżuri jiġu revokati.Għalhekk, qed jiġi propost li l-Kunsill jadotta l-proposta mehmuża għal Regolament li għandu jiġi ppubblikat f' Il-Ġurnal Uffiċjali tal-Unjoni Ewropea kemm jista' jkun malajr u fi kwalunkwe każ mhux aktar tard mis-26 ta' Ottubru 2011.-  Bażi legaliIr-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea.-  Il-prinċipju tas-sussidjarjetàIl-proposta taqa’ taħt il-kompetenza esklużiva tal-Unjoni Ewropea. Il-prinċipju tas-sussidjarjetà, għaldaqstant, ma japplikax.-  Il-prinċipju tal-proporzjonalitàIl-proposta hija konformi mal-prinċipji tal-proporzjonalità għar-raġunijiet li ġejjin:Il-forma tal-azzjoni hija deskritta fir-Regolament bażiku msemmi hawn fuq u ma hemm l-ebda skop għal deċiżjoni nazzjonali.L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini għandu jiġi minimizzat u proporzjonat għall-għan tal-proposta ma tapplikax.-  L-għażla tal-istrumentiL-istrumenti proposti: regolament.Mezzi oħrajn ma jkunux xierqa minħabba li r-Regolament bażiku ma jipprevedix għażliet alternattivi.4. IMPLIKAZZJONI BAĠITARJAIl-proposta ma għandha l-ebda implikazzjoni għall-baġit tal-Komunità.2011/0205 (NLE)Proposta għalREGOLAMENT TAL-KUNSILLli jġib fi tmiem ir-reviżjoni tal-iskadenza u r-reviżjoni parzjali interim tal-miżuri kontra d-dumping applikabbli għall-importazzjonijiet ta' ċerti prodotti tal-ħadid fondut li joriġinaw fir-Repubblika Popolari taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1]a ("ir-Regolament bażiku") u b'mod partikolari l-Artikoli 9 u 11(2), (3), (5) u (6) tiegħu,Wara li kkunsidra l-proposta mressqa mill-Kummissjoni Ewropea ("il-Kummissjoni") wara li kkonsulta mal-Kumitat Konsultattiv,Billi:1.  IL-PROĊEDURA2.  Miżuri fis-seħħ3.  Wara li twettqet investigazzjoni ta' kontra d-dumping skont l-Artikolu 5 tar-Regolament bażiku, il-Kunsill, permezz tar-Regolament (KE) Nru 1212/2005[2], impona dazju kontra d-dumping definittiv fuq l-importazzjonijiet ta’ ċerti prodotti tal-ħadid fondut li joriġinaw fir-Repubblika Popolari taċ-Ċina. Dan ir-Regolament ġie emendat l-aħħar bir-Regolament tal-Kunsill (KE) Nru 500/2009[3].4.  Ir-rati tas-dazju individwali kienu jvarjaw bejn 0 % sa 37,9 % skont il-manifattur tal-prodott ikkonċernat, u l-livell tad-dazju ta’ residwu kien stabbilit għal 47,8 %.5.  It-talbiet għal reviżjonijiet6.  Wara l-pubblikazzjoni ta' avviż dwar l-iskadenza imminenti ta' ċerti miżuri kontra d-dumping applikabbli għall-importazzjonijiet ta' ċerti prodotti tal-ħadid fondut li joriġinaw fir-Repubblika Popolari taċ-Ċina[4], fil-25 ta’ Marzu 2010 l-Kummissjoni rċeviet talba għal reviżjoni skont l-Artikolu 11(3) tar-Regolament bażiku u, fid-29 ta’ April 2010, irċeviet talba oħra għal reviżjoni skont l-Artikolu 11(2) tar-Regolament bażiku.7.  It-talba skont l-Artikolu 11(2) tar-Regolament bażiku tressqet minn Eurofonte, li aġixxiet f'isem sebgħa mill-membri tagħha, u minn Fundiciones de Odena ("l-applikanti") f'isem produtturi li jirrappreżentaw proporzjon kbir, f'dan il-każ aktar minn 25 % tal-produzzjoni tal-Unjoni ta' ċerti prodotti tal-ħadid fondut.8.  It-talba kienet tinkludi evidenza prima facie li turi li l-iskadenza tal-miżuri x’aktarx li tirriżulta fl-issuktar jew ir-rikorrenza tad-dumping u l-ħsara lill-industrija tal-Unjoni.9.  It-talba skont l-Artikolu 11(3) tar-Regolament bażiku tressqet minn Shandong Lulong Group Co. Ltd, produttur esportatur mir-Repubblika Popolari taċ-Ċina. L-ambitu tar-reviżjoni kien limitat għall-eżaminar tad-dumping sa fejn għandha x'taqsam Shandong Lulong Group Co. Ltd.10.  Tnedijiet11.  Għaldaqstant, wara li ġie kkonsultat il-Kumitat Konsultattiv, il-Kummissjoni ppubblikat avviż ta’ tnedija f’ Il-Ġurnal Uffiċjali tal-Unjoni Ewropea[5] ta’ reviżjoni tal-iskadenza tal-miżuri kontra d-dumping applikabbli għall-importazzjonijiet fl-Unjoni Ewropea ta’ ċerti prodotti tal-ħadid fondut li bħalissa għandhom il-kodiċijiet tan-NM 7325 10 50, 7325 10 92, ex 7325 10 99 (kodiċi TARIC 7325 10 99 10), u ex 7325 99 10 (kodiċi TARIC 7325 99 10 10), u li joriġinaw fir-Repubblika Popolari taċ-Ċina.12.  Il-Kummissjoni uffiċjalment avżat lill-produtturi esportaturi, lill-importaturi kkonċernati, lir-rappreżentanti tar-Repubblika Popolari taċ-Ċina, lill-utenti rappreżentattivi u lill-produtturi tal-Unjoni dwar il-bidu tal-investigazzjoni tar-reviżjoni tal-iskadenza. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż tat-tnedija.13.  F’ Il-Ġurnal Uffiċjali tal-Unjoni Ewropea[6] l-Kummissjoni ppubblikat ukoll avviż tat-tnedija ta’ reviżjoni interim parzjali tal-miżuri kontra d-dumping imsemmija fil-premessa (7), bl-ambitu tagħha limitat għall-eżaminar tad-dumping sa fejn għandha x’taqsam Shandong Lulong Group Co. Ltd.14.  IRTIRAR TAT-TALBA GĦAL REVIŻJONI TAL-ISKADENZA15.  Permezz ta’ ittra tad-9 ta’ Ġunju 2011 indirizzata lill-Kummissjoni, l-applikanti formalment irtiraw it-talba tagħhom. Fl-ittra tagħhom l-applikanti argumentaw li fil-fehma tagħhom minħabba l-volatilità tal-parametri ekonomiċi relevanti, ma jistax jiġi eskluż iktar dumping ta’ ħsara fil-futur. F’dawk iċ-ċirkostanzi, huma ħassew li żieda qawwija fl-importazzjonijiet Ċiniżi tista' titfa' d-dubji fuq il-vijabilità tal-industrija tal-Unjoni u, minħabba f’hekk, l-applikanti huma tal-fehma li l-Kummissjoni għandha timmonitorja b’mod attiv l-importazzjonijiet tal-prodott ikkonċernat u tkun lesta tiftaħ proċediment ġdid f’qasir żmien.16.  Il-Kummissjoni tirrikonoxxi li s-suq tal-prodotti tal-ħadid fondut għadda minn tibdil kbir f'din l-aħħar sena, partikolarment minħabba l-kriżi ekonomika riċenti li kellha impatt kbir fuq l-industrija tal-bini u rriżultat fi tnaqqis tal-infiq pubbliku għall-proġetti infrastrutturali. Dan ikkawża tnaqqis ġenerali fid-domanda, inkluż għall-importazzjonijiet ta’ ċerti prodotti tal-ħadid fondut. Billi mhuwiex ċar kif se jiżviluppa s-suq fit-terminu l-qasir/medju, ma jistax jiġi eskluż kompletament li mhux se jerġa' jkun hemm dumping ta’ ħsara. Għalhekk, tqies li jkun xieraq jekk l-importazzjonijiet fl-Unjoni tal-prodott ikkonċernat li joriġinaw fir-Repubblika Popolari taċ-Ċina jiġu mmonitorjati. Il-perjodu ta’ monitoraġġ ma għandux ikun iktar minn 24 xahar mill-pubblikazzjoni tat-tmiem tal-proċediment preżenti. Barra minn hekk, il-Kummissjoni ma teskludix il-ftuħ ta’ investigazzjoni ġdida dwar l-istess prodott jekk u meta tiġi pprovduta evidenza li turi dumping ta’ ħsara, skont ir-rekwiżiti tar-Regolament bażiku.17.  Skont l-Artikolu 9(1) u l-Artikolu 11(2) tar-Regolament bażiku, proċediment jista’ jintemm meta tiġi rtirata t-talba għal reviżjoni, sakemm dan it-tmiem ikun fl-interess tal-Unjoni.18.  Tqies li l-proċediment preżenti għandu jintemm billi l-investigazzjoni ma żvelat l-ebda fatt li juri li tali tmiem ma jkunx fl-interess tal-Unjoni. Il-partijiet interessati ġew mgħarrfa b'dan u ngħataw l-opportunità li jikkummentaw. Madankollu, ma waslux kummenti li setgħu jwasslu għal konklużjoni differenti.19.  Għalhekk, ġie konkluż li l-proċediment tar-reviżjoni tal-iskadenza kontra d-dumping li jikkonċerna l-importazzjonijiet fl-Unjoni ta' ċerti prodotti tal-ħadid fondut li joriġinaw fir-Repubblika Popolari taċ-Ċina għandu jintemm u l-miżuri eżistenti għandhom jiġu rrevokati.20.  B’konsegwenza ta' dan, ġie konkluż li r-reviżjoni interim parzjali li l-ambitu tagħha kien limitat għall-eżaminar tad-dumping sa fejn għandha x’taqsam Shandong Lulong Group Co. Ltd, għandha tintemm ukoll,ADOTTA DAN IR-REGOLAMENT:Artikolu 1Ir-reviżjoni tal-iskadenza u r-reviżjoni interim parzjali tal-miżuri kontra d-dumping għall-importazzjonijiet tal-prodotti tal-ħadid fondut ta’ ħadid fondut mhux malleabbli u ħadid fondut tal-grafita sferojdali (ħadid duttili) tat-tip li jintuża biex jgħatti s-sistemi fl-art jew taħt l-art jew jagħti aċċess għalihom, u partijiet tiegħu, sew jekk maħdumin bil-magna u sew jekk le, miksija jew miżbugħa jew mgħammra b’materjali oħrajn, minbarra l-idranti tan-nar, li bħalissa għandhom il-kodiċijiet tan-NM 7325 10 50, 7325 10 92, ex 7325 10 99 (il-kodiċi TARIC 7325 10 99 10) u ex 7325 99 10 (il-kodiċi TARIC 7325 99 10 10), u li joriġinaw fir-Repubblika Popolari taċ-Ċina, huma b’dan itterminati u l-miżuri revokati.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell fiGħall-KunsillIl-President [1] ĠU L 343, 22.12.2009, p. 51.[2] ĠU L 199, 29.7.2005, p. 1.[3] ĠU L 151, 16.6.2009, p. 6.[4] ĠU C 72, 20.3.2010, p. 11.[5] ĠU C 203, 27.7.2010, p. 2.[6] ĠU C 324, 1.12.2010, p. 21


				|

		52013PC0073

			Proposta għal REGOLAMENT TAL-KUNSILL li jemenda r-Regolament (KE) Nru 1107/2009 tal-Parlament Ewropew u tal-Kunsill minħabba l-adeżjoni tal-Kroazja /* COM/2013/073 final - 2013/0047 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-ħtieġa ta’ proposta għal
Regolament tal-Kunsill ġejja mill-adeżjoni li jmiss tar-Repubblika
tal-Kroazja fl-Unjoni Ewropea.
It-Trattat bejn l-Istati Membri tal-Unjoni Ewropea
u r-Repubblika tal-Kroazja rigward l-adeżjoni tar-Repubblika tal-Kroazja
fl-Unjoni Ewropea[1]
(minn hawn 'il quddiem jissejjaħ "It-Trattat tal-Adeżjoni")
ġie ffirmat fi Brussell fid-9 ta' Diċembru 2011.
L-Artikolu 3(3) tat-Trattat tal-Adeżjoni
jipprovdi li għandu jidħol fis-seħħ
fl-1 ta’ Lulju 2013 sakemm l-istrumenti ta' ratifika kollha
jkunu ġew depożitati qabel dik id-data.
L-Artikolu 3(4) tat-Trattat tal-Adeżjoni
jippermetti lill-istituzzjonijiet tal-Unjoni li qabel l-adeżjoni jadottaw
il-miżuri msemmija, inter alia, fl-Artikolu 50 tal-Att
ikkonċernat il-kundizzjonijiet tal-adeżjoni tar-Repubblika
tal-Kroazja u l-aġġustamenti għat-Trattat dwar l-Unjoni Ewropea,
it-Trattat dwar il-Funzjonament tal-Unjoni Ewropea u t-Trattat li jistabbilixxi
l-Komunità Ewropea tal-Enerġija Atomika[2]
(minn issa 'l quddiem jissejjaħ l-"Att rigward il-kundizzjonijiet
tal-adeżjoni"). Dan ir-Regolament għandu jidħol
fis-seħħ biss soġġett għal, u mid-data tad-dħul
fis-seħħ tat-Trattat tal-Adeżjoni.
L-Artikolu 50 tal-Att rigward
il-kundizzjonijiet tal-adeżjoni jafferma li fejn atti tal-istituzzjonijiet
adottati qabel l-adeżjoni jeħtieġu adattament minħabba
l-adeżjoni, u l-adattamenti meħtieġa ma ġewx previsti f'dan
l-Att jew fl-Annessi tiegħu, il-Kunsill jew il-Kummissjoni (jekk l-att
oriġinali ġie adottat mill-Kummissjoni) għandhom jadottaw l-atti
meħtieġa.
Ir-Regolament (KE) Nru 1107/2009
tal-Parlament Ewropew u tal-Kunsill tal-21 ta’ Ottubru 2009 dwar
it-tqegħid fis-suq ta’ prodotti għall-protezzjoni tal-pjanti u li
jħassar id-Direttivi tal-Kunsill 79/117/KEE u 91/414/KEE[3] jipprovdi għall-qsim
tal-Unjoni f’żoni b’kundizzjonijiet agrikoli, tas-saħħa
tal-pjanti u ambjentali komparabbli sabiex jiffaċilita r-rikonoxxikment
reċiproku tal-prodotti għall-protezzjoni tal-pjanti. L-Anness I ta’
dak ir-Regolament jelenka kull Stat Membru fiż-żona tat-Tramuntana,
iż-żona taċ-Ċentru u ż-żona tan-Nofsinhar
għall-awtorizzazzjoni tal-prodotti għall-protezzjoni tal-pjanti.
Il-proposta preżenti għandha l-għan
li tinkludi l-Kroazja fiż-żona tan-Nofsinhar fl-Anness I tar-Regolament
(KE) Nru 1107/2009.
Il-Kroazja għandha tiżdied mal-lista
tal-Istati Membri fiż-żona tan-Nofsinhar tal-Anness I
tar-Regolament (UE) Nru 1107/2009 minħabba l-fatt li kumplessivament
il-kundizzjonijiet agrikoli, tas-saħħa tal-pjanti u dawk ambjentali
speċifiċi għall-Kroazja huma komparabbli ma' dawk
fil-pajjiżi li diġà tqiegħdu fiż-żona tan-Nofsinhar,
jiġifieri l-Bulgarija, il-Greċja, Spanja, Franza, l-Italja,
Ċipru, Malta, u l-Portugall.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
Minħabba li din il-proposta hija waħda
ta’ natura teknika u ma tinvolvix għażliet politiċi,
il-konsultazzjonijiet mal-partijiet interessati jew il-valutazzjonijiet
tal-impatt ma kinux ikunu jagħmlu sens.
3.           L-ELEMENTI LEGALI
TAL-PROPOSTA
Il-bażi legali għall-proposta huwa
l-Artikolu 50 tal-Att rigward il-kundizzjonijiet tal-adeżjoni
tar-Reppubblika tal-Kroazja.
Il-prinċipji tas-sussidjarjetà u
tal-proporzjonalità huma osservati b’mod sħiħ.
L-azzjoni tal-Unjoni hija meħtieġa skont
il-prinċipju tas-sussidjarjetà stabbilit fl-Artikolu 5(3) tat-TUE
minħabba li jikkonċerna l-adattamenti tekniċi ta' att legali
adottat mill-Unjoni. Il-proposta tirrispetta l-prinċipju
tal-proporzjonalità ddikjarat fl-Artikolu 5(4) tat-TUE għaliex ma
tmurx lil hinn minn dak li huwa meħtieġ biex jintlaħqu
l-għanijiet segwiti.
4.           L-IMPLIKAZZJONI
BAĠITARJA
Il-proposta ma għandha l-ebda implikazzjoni
baġitarja.
2013/0047 (NLE)
Proposta għal
REGOLAMENT TAL-KUNSILL
li jemenda r-Regolament (KE) Nru 1107/2009
tal-Parlament Ewropew u tal-Kunsill minħabba l-adeżjoni tal-Kroazja
IL-KUNSILL TAL-UNJONI EWROPEA,
Wara li kkunsidra l-Att tal-Adeżjoni
tal-Kroazja u b'mod partikolari l-Artikolu 3(4) tiegħu,
Wara li kkunsidra l-Att tal-Adeżjoni
tal-Kroazja, u b'mod partikolari l-Artikolu 50 tiegħu,
Wara li kkunsidra l-proposta mill-Kummissjoni
Ewropea,
Billi:
(1)       L-Anness I
tar-Regolament (KE) Nru 1107/2009 tal-Parlament Ewropew u tal-Kunsill
tal-21 ta’ Ottubru 2009 dwar it-tqegħid fis-suq ta’
prodotti għall-protezzjoni tal-pjanti u li jħassar id-Direttivi
tal-Kunsill 79/117/KEE u 91/414/KEE[4]
jiddefinixxi żoni magħmula minn Stati Membri b’kundizzjonijiet
agrikoli, tas-saħħa tal-pjanti u ambjentali (inklużi dawk
klimatiċi) komparabbli, b’mod partikolari sabiex jiffaċilita
l-eżaminazzjoni tal-applikazzjonijiet u l-għoti
tal-awtorizzazzjonijiet tal-prodotti għall-protezzjoni tal-pjanti
fl-Unjoni u r-rikonoxximent reċiproku tal-awtorizzazzjonijiet.
(2)       Minħabba l-adeżjoni
tal-Kroazja fl-Unjoni, jeħtieġ li l-Kroazja tiżdied
maż-żona tan-Nofsinhar minħabba li l-kundizzjonijiet agrikoli,
tas-saħħa tal-pjanti u ambjentali fil-Kroazja huma komparabbli ma'
dawk tal-Bulgarija, il-Greċja, Spanja, Franza, l-Italja, Ċipru, Malta
u l-Portugall.
(3)       L-Anness I
tar-Regolament (KE) Nru 1107/2009 għaldaqstant għandu jiġi
emendat skont dan,
ADOTTA DAN IR-REGOLAMENT:
Artikolu 1
L-Anness I tar-Regolament (KE)
Nru 1107/2009 huwa emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol
fis-seħħ soġġett għal, u fid-data tad-dħul
fis-seħħ tat-Trattat tal-Adeżjoni tal-Kroazja.
Dan
ir-Regolament għandu jorbot fl-intier tiegħu u japplika direttament
fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
ANNESS
L-Anness I
tar-Regolament (KE) Nru 1107/2009 huwa sostitwit b’dan li ġej:
“ANNESS I
Definizzjoni
taż-żoni għall-awtorizzazzjoni tal-prodotti
għall-protezzjoni tal-pjanti kif imsemmija fl-Artikolu 3(17)
Żona A – It-Tramuntana
L-Istati Membri li ġejjin jappartjenu
għal din iż-żona:
id-Danimarka, l-Estonja, il-Latvja,
il-Litwanja, il-Finlandja, l-Isvezja
Żona B – Iċ-Ċentru
L-Istati Membri li ġejjin jappartjenu
għal din iż-żona:
il-Belġju, ir-Repubblika Ċeka,
il-Ġermanja, l-Irlanda, il-Lussemburgu, l-Ungerija, l-Olanda, l-Awstrija,
il-Polonja, ir-Rumanija, is-Slovenja, is-Slovakkja, ir-Renju Unit
Żona C – in-Nofsinhar
L-Istati Membri li ġejjin jappartjenu
għal din iż-żona:
il-Bulgarija, il-Greċja, Spanja, Franza,
l-Italja, Ċipru, Malta, il-Portugall”
[1]               ĠU L 112, 24.4.2012, p. 10.
[2]               ĠU L 112, 24.4.2012, p. 21.
[3]               ĠU L 309, 24.11.2009, p. 1.
[4]               ĠU L 309, 24.11.2009, p. 1.


               IL-KUMMISSJONI EWROPEA
            Brussell, 19.7.2016
            COM(2016) 477 final
            2016/0229(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni, fir-rigward ta’ merkanzija li tkun telqet temporanjament mit-territorju doganali tal-Unjoni bil-baħar jew bl-ajru

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (KDU)
                  1
                għandu l-għan li jiffaċilita l-kummerċ leġittimu filwaqt li jiżgura s-superviżjoni doganali xierqa u l-ġlieda kontra l-frodi.

               Il-KDU daħal fis-seħħ fit-30 ta’ Ottubru 2013, iżda huwa japplika fl-intier tiegħu mill-1 ta’ Mejju 2016.

               Din il-proposta għandha l-għan li timmodifika l-Artikolu 136 tal-KDU sabiex tiġi żgurata l-applikazzjoni effettiva ta’ dispożizzjonijiet oħra tal-KDU, b'mod partikolari dawk dwar is-superviżjoni doganali. Din l-emenda għandha tidħol fis-seħħ malajr kemm jista’ jkun sabiex tikkontribwixxi għas-superviżjoni doganali effettiva.

               Bil-ħsieb li jiġu ffaċilitati l-flussi tal-kummerċ, l-Artikolu 136 tal-KDU jiddikjara li ċerti dispożizzjonijiet (b’mod partikolari dawk li jirregolaw l-obbligi li tiġi ddepożitata dikjarazzjoni fil-qosor tad-dħul, li tiġi nnotifikata l-wasla ta’ bastiment jew inġenju tal-ajru, li titwassal u tiġi ppreżentata l-merkanzija lid-dwana mal-ħatt jew mat-trażbord u li wieħed jistenna l-awtorizzazzjoni qabel il-ħatt jew it-trażbord ta’ prodotti, u dawk li jirregolaw il-ħażna temporanja) ma għandhomx japplikaw għall-merkanzija li telqet temporanjament mit-territorju doganali tal-Unjoni waqt li għaddiet minn rotta diretta bejn żewġ punti f’dak it-territorju bil-baħar jew bl-ajru mingħajr waqfa barra l-Unjoni. Madankollu, in-nuqqas ta' applikazzjoni ta' dawk id-dispożizzjonijiet jista' jipperikola s-superviżjoni doganali effettiva ta’ din il-merkanzija.

               L-Artikolu 136 tal-KDU ma jeliminax ir-rekwiżit stabbilit fl-Artikolu 134 tal-KDU biex il-merkanzija li tinġieb fit-territorju doganali tal-Unjoni tkun soġġetta għas-superviżjoni doganali u, fejn xieraq, għall-kontrolli doganali. Madankollu, it-test attwali tal-Artikolu 136 għandu l-konsegwenza li ma hemm l-ebda bażi legali ċara li teħtieġ l-preżentazzjoni ta’ din il-merkanzija lill-awtoritajiet doganali. Fin-nuqqas ta’ din il-preżentazzjoni, is-superviżjoni mill-awtoritajiet doganali tal-merkanzija mhux tal-Unjoni u tal-merkanzija tal-Unjoni li l-istatus tagħhom għandu jiġi ppruvat tista’ ssir aktar diffiċli.

               L-awtoritajiet doganali f’dawn il-portijiet jew l-ajruporti sussegwenti għandu jkollhom l-opportunità li jiżguraw l-impożizzjoni kompleta u korretta tad-dazju tal-importazzjoni u ta' ħlasijiet oħra, jew l-applikazzjoni korretta ta’ miżuri mhux fiskali (eż. kontrolli veterinarji jew fitosanitarji) kif ukoll l-identifikazzjoni ta' riskji marbuta ma' merkanzija li tasal fil-portijiet jew l-ajruporti tagħhom.

               Sabiex tiġi żgurata l-applikazzjoni adatta ta’ dispożizzjonijiet oħra tal-KDU, b'mod partikolari dawk dwar is-superviżjoni doganali, huwa għalhekk indispensabbli li tiġi proposta modifika għall-kamp ta’ applikazzjoni tal-Artikolu 136 tal-KDU, li tiddistingwi bejn merkanzija tal-Unjoni u mhux tal-Unjoni, kif ġej:

               (1)L-ewwel, l-uniċi dispożizzjonijiet li ma japplikawx meta l-merkanzija mhux tal-Unjoni tidħol mill-ġdid fit-territorju doganali tal-Unjoni wara li tkun telqet temporanjament minnu b'rotta diretta bil-baħar jew bl-ajru, għandhom ikunu:

               (1)Ir-regoli dwar l-obbligu li tiġi ddepożitata d-dikjarazzjoni fil-qosor tad-dħul (Artikoli 127 sa 130 tal-KDU) u

               (2)Ir-regoli dwar l-obbligu li tiġi nnotifikata l-wasla ta’ bastiment jew inġenju tal-ajru lill-uffiċċju doganali tal-ewwel dħul fit-territorju doganali tal-Unjoni (Artikolu 133 tal-KDU).

               (3)Għall-kuntrarju, id-dispożizzjonijiet li jirregolaw l-obbligu li l-merkanzija titwassal sa ċertu post, li tiġi ppreżentata lid-dwana mal-ħatt jew mat-trażbord, li wieħed jistenna l-awtorizzazzjoni qabel il-ħatt jew it-trażbord, u d-dispożizzjonijiet dwar il-ħażna temporanja għandhom japplikaw f’dawn is-sitwazzjonijiet, u b’hekk dan jippermetti is-superviżjoni doganali xierqa.

               (2)It-tieni, is-sitwazzjoni għandha tkun simili għall-merkanzija tal-Unjoni li l-istatus tagħha jeħtieġlu jkun ippruvat skont l-Artikolu 153(2) tal-KDU, sal-punt li l-awtoritajiet doganali għandhom ikunu jistgħu jikkontrollaw il-prova tal-istatus tal-Unjoni tagħhom.

               (3)It-tielet, ir-regoli li ma japplikawx għall-merkanzija tal-Unjoni li żammet l-istatus tagħha bis-saħħa tal-Artiklu 155(2) tal-KDU jistgħu, b'żieda ma' dan, jinkludu r-regoli dwar l-obbligu li l-merkanzija tiġi ppreżentata lid-dwana mal-ħatt jew trażbord, u l-obbligu li wieħed jistenna l-awtorizzazzjoni qabel il-ħatt jew it-trażbord tal-merkanzija (139 sa 140 tal-KDU). Dan huwa dovut għall-fatt li, anki jekk il-merkanzija telqet temporanjament mit-territorju doganali tal-Unjoni, l-istatus tagħha ma nbidilx u ma għandux għalfejn jiġi ppruvat.

               (4)Fl-aħħar nett, ċerti referenzi għandhom jitħassru mill-Artikolu 136 tal-KDU, kif ġej:

               (1)Ir-referenza għall-Artikoli 135(1) u 137 tal-KDU għandha titħassar għaliex l-merkanzija għandha titwassal f'ċerti postijiet indikati mill-awtoritajiet doganali fi kwalunkwe każ;

               (2)Ir-referenza għall-Artikolu 141 tal-KDU għandha titħassar għaliex l-Artikolu 141(1) għandu jkompli jkun applikabbli għal merkanzija trasportata taħt il-proċedura ta’ tranżitu meta jerġgħu jidħlu fl-Unjoni doganali.

               (3)Ir-referenza għall-Artikoli 144 sa 149 tal-KDU għandha titħassar għaliex id-dispożizzjonijiet dwar il-ħażna temporanja ma japplikawx għall-merkanzija tal-Unjoni fi kwalunkwe każ u l-applikazzjoni tagħhom għall-merkanzija mhux tal-Unjoni ġiet eskluża bi żball.

               •Il-konsistenza ma' politiki oħra tal-Unjoni

                  Il-proposta għandha l-għan li tiżgura l-applikazzjoni korretta tar-Regolament (KE) Nru 952/2013, li hija kompletament konformi mal-politiki u l-objettivi eżistenti rilevanti għall-kummerċ ta' merkanzija li tiddaħħal fit-territorju doganali tal-Unjoni jew li tinħareġ minnu.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi legali

               Il-bażi legali hija l-Artikolu 207 tat-Trattat dwar il-Funzjonament tal-Unjoni Ewropea.

               •Is-sussidjarjetà

               Il-proposta hija fil-kompetenza esklussiva tal-Unjoni skont l-Atikolu 3(1)(e) tat-Trattat dwar il-Funzjonament tal-Unjoni Ewropea.

               •Il-proporzjonalità

               Il-proposta ma tinvolvi l-ebda żvilupp ta’ politika ġodda meta mqabbla mal-att leġiżlattiv li għandha l-għan li temenda; hija sempliċement timmodifika dispożizzjoni unika waħda sabiex tiżgura l-applikazzjoni korretta ta’ dispożizzjonijiet oħra tal-istess Regolament. Billi r-Regolament (KE) Nru 952/2013 huwa att legali tal-UE, jista’ jiġi emendat biss permezz ta’ att legali ekwivalenti. L-Istati Membri ma jistgħux jaġixxu individwalment.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT

                        Il-konsultazzjoni mal-partijiet ikkonċernati

               Din l-emenda ma tbiddilx is-sustanza tar-Regolament (KE) Nru 952/2013 u għalhekk il-konsultazzjoni preċedenti mal-partijiet ikkonċernati li saret qabel l-adozzjoni ta' dak ir-Regolament għadha rilevanti.

               L-emenda rilevanti ġiet diskussa wkoll mal-Istati Membri u mar-rappreżentanti tal-kummerċ f’diversi laqgħat konġunti tal-Grupp ta’ Esperti Doganali u tal-Grupp ta’ Kuntatt dwar il-Kummerċ, fejn intlaħaq qbil dwar is-sustanza tal-verżjoni proposta.

                        Il-valutazzjoni tal-impatt

                        M’hemm ebda bżonn ta’ Valutazzjoni tal-Impatt addizzjonali. Din il-proposta temenda biss dispożizzjoni waħda sabiex tagħmilha koerenti ma’ dispożizzjonijiet oħra tar-Regolament (UE) Nru 952/2013, li huwa riformulazzjoni tar-Regolament (KE) Nru 450/2008 u li għalih il-Kummissjoni wettqet valutazzjoni tal-impatt.

               4.L-IMPLIKAZZJONIJIET BAĠITARJI

                  L-emenda proposta ma għandu jkollha l-ebda implikazzjoni baġitarja diretta iżda se tiffaċilita l-ġbir tar-riżorsi proprji.

               2016/0229 (COD)

               Proposta għal

               REGOLAMENT TAL-PARLAMENT EWROPEW U TAL-KUNSILL

               li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni, fir-rigward ta’ merkanzija li tkun telqet temporanjament mit-territorju doganali tal-Unjoni bil-baħar jew bl-ajru

               IL-PARLAMENT EWROPEW U L-KUNSILL TA' L-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207 tiegħu,

               Wara li kkunsidraw il-proposta mill-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Bil-ħsieb li jiġu ffaċilitati l-flussi tal-kummerċ, l-Artikolu 136 tar-Regolament (UE) Nru 952/2013 tal-Parlament Ewropew u tal-Kunsill
                  2
                jeskludi l-applikazzjoni ta' ċerti dispożizzjonijiet ta’ dak ir-Regolament għall-merkanzija li telqet temporanjament mit-territorju doganali tal-Unjoni waqt li għaddiet bejn żewġ portijiet jew ajruporti tal-Unjoni mingħajr waqfien barra l-Unjoni. Dawk id-dispożizzjonijiet huma r-regoli dwar l-obbligu li tiġi ddepożitata dikjarazzjoni fil-qosor tad-dħul, ir-regoli dwar l-obbligu li tiġi nnotifikata l-wasla ta’ bastiment tal-baħar jew inġenju tal-ajru, ir-regoli dwar l-obbligu li l-merkanzija titwassal f'ċerti postijiet u li tiġi ppreżentata lill-awtoritajiet doganali fil-punt fejn tinħatt jew tiġi trażbordata, u r-regoli dwar il-ħażna temporanja.

               (2)Bħala riżultat ta’ dan, ma hemm l-ebda bażi legali għall-ħtieġa ta' preżentazzjoni tal-merkanzija li tinħatt jew tiġi trażbordata fil-punt fejn il-merkanzija tidħol mill-ġdid fit-territorju doganali tal-Unjoni wara li tkun telqet b’mod temporanju minnu. Mingħajr il-preżentazzjoni, jista’ jkun aktar diffiċli li l-awtoritajiet doganali jiżguraw is-superviżjoni ta’ dik il-merkanzija, u hemm riskju li d-dazju tal-importazzjoni u ħlasijiet oħra ma jiġux imposti korrettament u li l-miżuri mhux fiskali bħal kontrolli veterinarji u fitosanitarji ma jiġux applikati b’mod korrett.

               (3)L-Artikolu 136 tar-Regolament (UE) Nru 952/2013 għandu għalhekk jiġi emendat sabiex jitqiesu s-sitwazzjonijiet differenti ta’ merkanzija tal-Unjoni u mhux tal-Unjoni.

               (4)Sabiex tiġi żgurata s-superviżjoni doganali effettiva tal-merkanzija mhux tal-Unjoni, id-dispożizzjonijiet li jirregolaw l-obbligu li l-merkanzija titwassal f'ċerti postijiet, li tiġi ppreżentata lid-dwana mal-ħatt jew it-trażbord, li wieħed jistenna l-awtorizzazzjoni qabel il-ħatt jew it-trażbord, kif ukoll id-dispożizzjonijiet li jirregolaw il-ħażna temporanja, għandhom ikomplu japplikaw għal merkanzija mhux tal-Unjoni. Għalhekk l-Artikolu 136 għandu jistipula li fir-rigward tal-merkanzija mhux tal-Unjoni huma esklużi biss ir-regoli dwar l-obbligu li tiġi ddepożitata dikjarazzjoni fil-qosor tad-dħul u l-obbligu li tiġi nnotifikata l-wasla ta’ bastiment tal-baħar jew ta’ inġenju tal-ajru.

               (5)Sabiex tkun żgurata s-superviżjoni effettiva tal-merkanzija tal-Unjoni, l-Artikolu 136 għandu jagħmel distinzjoni bejn is-sitwazzjoni tal-merkanzija tal-Unjoni li l-istatus tagħha jenħtieġ li jiġi ppruvat skont l-Artikolu 153(2) tar-Regolament (UE) Nru 952/2013 u l-merkanzija tal-Unjoni li tkun żammet l-istatus tagħha skont l-Artikolu 155(2) ta’ dak ir-Regolament.

               (6)Rigward il-merkanzija li l-istatus tagħha jenħtieġ li jiġi ppruvat skont l-Artikolu 153(2) tar-Regolament (UE) Nru 952/2013, għandha tiġi eskluża biss l-applikazzjoni tar-regoli dwar l-obbligu li tiġi ddepożitata dikjarazzjoni fil-qosor tad-dħul u l-obbligu li tiġi nnotifikata l-wasla ta’ bastiment tal-baħar jew ta’ inġenju tal-ajru, u b’hekk dan jippermetti s-superviżjoni doganali xierqa.

               (7)Ir-regoli stabbiliti fl-Artikolu 139 tar-Regolament (UE) Nru 952/2013 dwar l-obbligu li tiġi ppreżentata l-merkanzija lid-dwana mal-ħatt jew mat-trażbord u l-obbligu li wieħed jistenna l-awtorizzazzjoni qabel il-ħatt jew it-trasbord ta’ merkanzija stipulata fl-Artikolu 140 ta’ dak ir-Regolament ma għandhiex tapplika wkoll għal merkanzija tal-Unjoni li jkunu żammew l-istatus tagħhom skont l-Artikolu 155(2) ta’ dan ir-Regolament filwaqt li jitqies il-fatt li, anke kieku l-merkanzija telqet temporanjament mit-territorju doganali tal-Unjoni, l-istatus tagħhom ma nbidilx u ma għandhomx għalfejn jiġu ppruvati.

               (8)Ir-referenzi fl-Artikolu 136 tar-Regolament (UE) Nru 952/2013 għall-Artikolu 135(1) u l-Artikolu 137 ta’ dak ir-Regolament għandhom jitħassru sabiex il-persuna li qed iġġib il-merkanzija fit-territorju doganali tal-Unjoni tiġi obbligata li twassalhom sal-post indikat mill-awtoritajiet doganali, b’mod li dawn ikollhom il-possibbiltà li jekk meħtieġ jivverifikaw jekk il-merkanzija hix merkanzija tal-Unjoni jew merkanzija mhux tal-Unjoni.

               (9)Ir-referenza fl-Artikolu 136 tar-Regolament (UE) Nru 952/2013 għall-Artikolu 141 ta’ dak ir-Regolament għandha titħassar sabiex ikun ċar li l-Artikolu 141(1) li jeskludi l-applikazzjoni ta’ ċerti dispożizzjonijiet għal merkanzija trasportata taħt il-proċedura ta’ tranżitu, japplika wkoll meta l-merkanzija tidħol mill-ġdid fit-territorju doganali tal-Unjoni wara li tkun telqet temporanjament minnu b'rotta bil-baħar jew bl-ajru.

               (10)Ir-referenza fl-Artikolu 136 tar-Regolament (UE) Nru 952/2013 għall-Artikoli 144 sa 149 ta’ dan ir-Regolament dwar il-ħażna temporanja għanda titħassar ukoll. Dawn ir-regoli ma japplikawx għall-merkanzija tal-Unjoni fi kwalunkwe każ u l-esklużjoni tagħhom għall-merkanzija mhux tal-Unjoni hija żball li għandu jiġi kkorreġut.

               (11)Dan ir-Regolament għandu jidħol fis-seħħ malajr kemm jista’ jkun sabiex tiġi żgurata s-superviżjoni effettiva tal-merkanzija mingħajr aktar dewmien,

               ADOTTAW DAN IR-REGOLAMENT:

               Artikolu 1

                Fir-Regolament (UE) Nru 952/2013, l-Artikolu 136 huwa sostitwit b’dan li ġej:

               "Artikolu 136

               Merkanzija li tkun telqet temporanjament mit-territorju doganali tal-Unjoni bil-baħar jew bl-ajru

               1.
                     L-Artikoli 127 sa 130 u l-Artikolu 133 ma għandhomx japplikaw meta l-merkanzija mhux tal-Unjoni tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni.

               2.
                     L-Artikoli 127 sa 130 u l-Artikolu 133 ma għandhomx japplikaw meta l-merkanzija mhux tal-Unjoni li l-istatus doganali tagħha jenħtieġlu jiġi ppruvat skont l-Artikolu 153(2) tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni.

               3.
                     L-Artikoli 127 sa 130 u l-Artikoli 133, 139 u 140 ma għandhomx japplikaw meta l-merkanzija mhux tal-Unjoni li l-istatus doganali tagħha jenħtieġlu jiġi ppruvat skont l-Artikolu 155(2), tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni. "

               Artikolu 2

               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 269, 10.10.2013, p. 1.

                     (2)
                  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).


title: Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 639/2004 dwar l-amministrazzjoni tal-flotot tas-sajd reġistrati fir-reġjuni ultra-periferiċi tal-Komunità

text:
Avviż Legali Importanti

|

52006PC0433

	[pic] | KUMMISSJONI TAL-KOMUNITAJIET EWROPEJ |Brussel 1.8.2006KUMM(2006) 433 finali2006/0148 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 639/2004 dwar l-amministrazzjoni tal-flotot tas-sajd reġistrati fir-reġjuni ultra-periferiċi tal-Komunità(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Fid-dawl tas-sitwazzjoni strutturali, soċjali u ekonomika partikolari tas-settur tas-sajd fir-reġjuni l-iktar periferiċi Komunitarji u tad-diffikultà fir-regolarizzazzjoni tas-settur informali li kultant huwa importanti f’uħud minn dawn ir-reġjuni, l-adozzjoni mill-Kunsill tar-Regolament dwar il-Fondi Ewropej għas-Sajd kienet akkumpanjata minn dikjarazzjoni komuni tal-Kunsill u tal-Kummissjoni speċifikament rigward il-flotot ta’ dawn ir-reġjuni, li tirrikjedi li jiġi emendat ir-Regolament (KE) Nru 639/2004 dwar l-amministrazzjoni tal-flotot tas-sajd reġistrati fir-reġjuni l-aktar periferiċi tal-Komunità. |Il-kuntest ġenerali Fil-qafas tar-reġim dwar id-dħul/il-ħruġ u dwar l-għajnuna pubblika għat-tiġdid u l-modernizzazzjoni, il-flotot tar-reġjuni l-iktar periferiċi jgawdu minn għadd ta’ derogi li huma definiti fir-Regolament (KE) Nru 639/2004 u li jirrigwardaw: o l-Artikolu 13 tar-Regolament (KE) Nru 2371/2002 fir-rigward id-dħul ta’ kapaċità ġdida fil-flotta fi ħdan il-limitu tal-livelli ta’ riferenza speċifiċi adottati għar-Reġjuni ultra-periferiċi; o l-Artikolu 9(1)(a) tar-Regolament (KE) Nru 2792/1999 fir-rigward l-għoti ta’ għajnuna pubblika għat-tiġdid ta’ bastimenti tas-sajd irreġistrati fir-reġjuni l-iktar periferiċi. Id-dikjarazzjoni komuni tal-Kunsill u tal-Kummissjoni tirrigwarda partikolarment l-proroga sal-31 ta’ Diċembru 2006 ta’ dawn id-derogi u li konsegwentement tirrikjedi reviżjoni tar-Regolament (KE) Nru 639/2004. Din tirrikjedi wkoll il-proroga b’sena, sal-31 ta’ Diċembru 2007, tat-tressiq quddiem il-Parlament Ewropew u l-Kunsill mill-Kummissjoni ta’ rapport dwar l-applikazzjoni tar-Regolament (KE) Nru 639/2004. |130 | Dispożizzjonijiet fis-seħħ fil-qasam tal-proposta Il-ġestjoni tal-flotot tas-sajd fir-reġjuni l-iktar periferiċi hija mmexxija mir-Regolament (KE) Nru 639/2004 tal-Kunsill tat-30 ta’ Marzu 2004 u mir-Regolament (KE) Nru 2104/2004 tal-Kummissjoni tad-9 ta’ Diċembru 2004, fir-rigward ta’ l-applikazzjonijiet tar-Regolament (KE) Nru 639/2004. |141 | Konsistenza mal-politika u għanijiet oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT |Il-konsultazzjoni mal-partijiet interessati |211 | Il-metodi ta' konsultazzjoni, is-setturi ewlenin fil-mira u l-profil ġenerali ta' min irrisponda Mhux rilevanti |212 | Sinteżi tar-risposti, u kif tqiesu Mhux rilevanti |Il-ġbir u l-użu ta' għarfien espert |229 | L-użu ta’ esperti esterni ma kienx meħtieġ. |230 | Valutazzjoni ta' l-impatt Fir-rigward ta’ proposta għal Regolament tal-Kunsill li tirriżulta minn dikjarazzjoni komuni tal-Kunsill u tal-Kummissjoni, ma jistax ikun hemm għażla oħra għajr dik ippreżentata. Għaldaqstant, il-valutazzjoni ta’ l-impatt mhuwiex ġustifikat f’dan il-każ. |ELEMENTI ġURIDIċI TAL-PROPOSTA |305 | Sinteżi ta' l-azzjoni proposta Proroga tad-derodi previsti għall-ġestjoni tal-flotot tas-sajd irreġistrati fir-reġjuni l-iktar periferiċi. |310 | Il-bażi ġuridika Ir-Regolament (KE) Nru 639/2004 |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin. |331 | Mhux rilevanti |332 | Mhux rilevanti |Għażla ta' l-istrumenti |341 | L-istrument(i) propost(i): Regolament. |342 | Strumenti oħrajn ma jkunux adegwati minħabba r-raġunijiet li ġejjin. Mhux rilevanti |EFFETTI FUQ IL-BAġIT |409 | Il-proposta ma għandha l-ebda effett fuq il-baġit tal-Komunità. |F-1563 |1.  2006/0148 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 639/2004 dwar l-amministrazzjoni tal-flotot tas-sajd reġistrati fir-reġjuni ultra-periferiċi tal-KomunitàIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 u l-Artikolu 299(2) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew[1],Billi:2.  Ir-Regolament (KE) Nru 639/2004 tal-Kunsill tat-30 ta’ Marzu 2004 dwar l-amministrazzjoni tal-flotot tas-sajd reġistrati fir-reġjuni ultra-periferiċi tal-Komunità[2] jippermetti derogi mid-dispożizzjonijiet ipprovduti fl-Artikolu 9(1)(a) tar-Regolament (KE) Nru 2792/1999 tal-Kunsill tas-17 ta’ Diċembru 1999 li jippreskrivi r-regoli u l-arranġamenti dettaljati rigward l-għajnuna Komunitarja strutturali fis-settur tas-sajd[3] u l-Artikolu 13 tar-Regolament (KE) Nru 2371/2002 tal-Kunsill ta’ l-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni dwar is-Sajd[4].3.  Sabiex titqies is-sitwazzjoni strutturali, soċjali u ekonomika partikolari tas-settur tas-sajd fir-reġjuni ultra-periferiċi, deher li hemm bżonn li d-derogi pprovduti fl-Artikolu 2(4) tar-Regolament (KE) Nru 639/2004 jiġu prorogati sal-31 ta’ Diċembru 2006, wara l-ftehim politiku li ntlaħaq mill-Kunsill fid-19 ta’ Ġunju 2006 dwar il-Fond Ewropew għas-Sajd.4.  Minħabba l-proroga tad-deroga pprovduta fl-Artikolu 2(4) tar-Regolament (KE) Nru 639/2004, jeħtieġ li d-deroga prevista fl-Artikolu 2(5) tiġi diferita sal-31 ta’ Diċembru 2008 sabiex tippermetti li l-kapaċità li benefikat mill-għoti ta’ għajnuna pubblika għat-tiġdid tal-bastimenti tas-sajd, tidħol fil-flotta.ADOTTA DAN IR-REGOLAMENT:Artikolu 1Ir-Regolament (KEE) Nru 639/2004 hu emendat kif ġej:Fl-Artikolu 2(4), id-data tal-31 ta' Diċembru 2005 tinbidel b’dik tal-31 ta' Diċembru 2006.Fl-Artikolu 2(5), id-data tal-31 ta' Diċembru 2007 tinbidel b’dik tal-31 ta' Diċembru 2008.Fl-Artikolu 6, id-data tal-31 ta' Diċembru 2006 tinbidel b’dik tal-31 ta' Diċembru 2007.Artikolu 2Id-dħul fis-seħħDan ir-Regolament jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea.Dan ir-Regolament jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell, … 2006.Għall-KunsillIl-President [1] Opinjoni mogħtija fi --.--.2006[2] ĠU L 102, 07.04.2004, p. 9.[3] ĠU L 337 30.12.1999, p. 10. Ir-Regolament kif emendat l-aħħar bir-Regolament (KE) Nru 2369/2002 (ĠU L 358, 31.12.2002, p. 49).[4] ĠU L 358, 31.12.2002, p. 59.